**Ministru kabineta rīkojuma projekta „** **Par valstij piekrītošā nekustamā īpašuma “Vaisuļi”, Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „ Par valstij piekrītošā nekustamā īpašuma “Vaisuļi”, Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā” (turpmāk – rīkojuma projekts) paredz bezīpašnieka mantu – nekustamo īpašumu “Vaisuļi”, ar īpašuma kadastra Nr.42620060025 un dzīvokļa īpašumu Brīvības ielā 3-7, Līgatnē (nekustamā īpašuma kadastra Nr.4211 900 0268), nodot Līgatnes novada pašvaldībai likuma “Par pašvaldībām” 15.panta pirmās daļas 9.punktā un 10.punktā noteikto funkciju īstenošanai.Rīkojuma projekts stāsies spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42.panta pirmā daļa, 421.pants, 43.pants, 45.panta pirmā daļa un likuma “Par pašvaldībām” 15.panta pirmās daļas 9. un 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  **1. Informācija par Rīkojuma projektā minētajiem nekustamajiem īpašumiem*** 1. **Nekustamais īpašums “Vaisuļi”, Līgatnes pagastā (turpmāk – īpašums “Vaisuļi”)**

Cēsu rajona tiesa ar 2017.gada 20. jūnija spriedumu (stājies spēkā 2017.gada 11.jūlijā) civillietā Nr.C11042817 konstatēja juridisko faktu, ka nekustamais īpašums “Vaisuļi”, Līgatnes pagasts, Līgatnes novads, ar kadastra Nr.4262 006 0025 ir bezīpašnieka manta un piekrīt valstij.Īpašums “Vaisuļi” (nekustamā īpašuma kadastra Nr.4262 006 0025), sastāv no zemes vienības ar kadastra apzīmējumu Nr.4262 006 0025 ar kopējo platību 31,5 ha un divām būvēm: dzīvojamās mājas ar kadastra apzīmējumu Nr.4262 006 0025 001 un kūts ar kadastra apzīmējumu Nr.4262 006 0025 002.Atbilstoši Nekustamā īpašuma valsts kadastra informācijas sistēmas datiem nekustamā īpašuma sastāvā ietilpstošajai zemes vienībai (zemes vienības kadastra apzīmējums Nr.4262 006 0025) ir noteikti šādi apgrūtinājumi: ceļa servitūta teritorija 0,13 ha, ceļa servitūta teritorija 0,15 ha, ekspluatācijas aizsargjoslas teritorija gar valsts galvenajiem autoceļiem lauku apvidos 0,05 ha, ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 3,07 ha, ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,56 ha, ekspluatācijas aizsargjoslas teritorija gar elektrisko tīklu kabeļu līniju 0,05 ha. Īpašums “Vaisuļi” ierakstīts Vidzemes rajona tiesas Zemesgrāmatu nodaļas Līgatnes pagasta zemesgrāmatas nodalījumā ar Nr.164. Valsts ieņēmumu dienests ar 2017.gada 30.novembrī valstij piekritīgās mantas pieņemšanas un nodošanas aktu Nr.017517 ņēmis valsts uzskaitē par bezīpašnieka mantu atzīto īpašumu “Vaisuļi” .Saskaņā ar Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7.punktu Valsts ieņēmumu dienests ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21.panta pirmās daļas 17.punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Līgatnes novada dome 2017.gada 28.decembrī pieņēma lēmumu Nr.19 (prot. Nr.5) “Par valstij piekrītošā nekustamā īpašuma “Vaisuļi”, Līgatnes pagasts, Līgatnes novads pārņemšanu Līgatnes novada domes īpašumā”, lai nekustamo īpašumu izmantotu likumā „Par pašvaldībām” 15.panta pirmās daļas 9.punktā noteikto funkciju īstenošanai – palīdzības sniegšanai iedzīvotājiem dzīvokļa jautājuma risināšanai un 10.punktā noteikto funkciju īstenošanai – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.* 1. **Dzīvokļa īpašums Brīvības ielā 3-7, Līgatnē (turpmāk – dzīvoklis Brīvības ielā)**

 Vidzemes apgabaltiesas zvērināta notāre Iveta Ozoliņa 2019.gada 18.oktobrībrī taisījusi notariālo aktu “Par mantojuma lietas izbeigšanu”, kas reģistrēts aktu un apliecinājumu reģistrā ar Nr.1925, ar kuru par bezmantinieku mantu atzīts dzīvokļa īpašums (ar kadastra numuru 4211 900 0268) Brīvības iela 3 – 7, Līgatne.Dzīvoklis Brīvības ielā (nekustamā īpašuma kadastra Nr.4211 900 0268) sastāv no telpu grupas ar kadastra apzīmējums Nr.4211 006 0031 001 004 un tam piekrītošās 288/4235 kopīpašuma domājamās daļas no daudzdzīvokļu mājas būves ar kadastra apzīmējumu Nr.4211 006 0031 001 un zemes vienības ar zemes vienības kadastra apzīmējumu Nr.4211 006 0031. Dzīvokļa platība ir 28,80 m2.Dzīvoklis Brīvības ielā zemesgrāmatā nav ierakstīts. Saskaņā ar iepriekš minēto notariālo aktu nekustamais īpašums ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416.panta pirmajai daļai, kas noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Mantojuma lietā nav pieteiktas kreditoru pretenzijas. Valsts ieņēmumu dienests ar 2019.gada 6.novemrbī valstij piekritīgās mantas pieņemšanas un nodošanas aktu Nr.021862 pieņēma valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēma valstij piekritīgo mantu saskaņā ar Noteikumu Nr.1354 7.punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21.panta pirmās daļas 17.punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Līgatnes novada dome 2019.gada 28.novembrī pieņēma lēmumu Nr.14 (9.§) “ Par valstij piekrītošā nekustamā īpašuma Brīvības ielā 3-7, Līgatnē, Līgatnes novadā pārņemšanu Līgatnes novada pašvaldības īpašumā ”, lai saskaņā ar likumā „Par pašvaldībām” 15.panta pirmās daļas 9.punktā noteikto, izmantotu nekustamo īpašumu pašvaldības funkciju īstenošanai, proti, palīdzības sniegšanai iedzīvotājiem dzīvokļa jautājuma risināšanai.**2. Rīkojuma projektā iekļautie nosacījumi**Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 “Kārtība, kādā atsavināma publiskās personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Rīkojuma projekts paredz Līgatnes novada pašvaldībai, pamatojoties uz Atsavināšanas likuma 42.panta pirmo daļu, nekustamo īpašumu izmantot pašvaldības autonomo funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Saskaņā ar Atsavināšanas likuma 2.pantā noteikto, Atsavināšanas likums regulē publiskas personas mantas atsavināšanas kārtību. Saskaņā ar Atsavināšanas likuma 42.panta pirmo daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij.Atsavināšanas likuma 421.panta pirmā daļa noteic, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42.panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ņemot vērā minēto, rīkojuma projekta 4.1.apakšpunkts noteic, ka nekustamais īpašums vienlaikus ar Līgatnes novada pašvaldības īpašuma tiesību nostiprināšanu, ierakstāms uz Vides aizsardzības un reģionālās attīstības ministrijas vārda. Līgatnes novada domei, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Līgatnes novada pašvaldība. |
| 4. | Cita informācija |  Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līgatnes novada iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekta tiesiskais regulējums atbilstības izmaksas nerada. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021. gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021. gadu | izmaiņas, salīdzinot ar kārtējo 2021. gadu | Izmaiņas, salīdzinot ar kārtējo 2021. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā tiek segti no Līgatnes novada pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta mājas lapā – sadaļā/*Tiesību aktu projekti,* kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Līgatnes novada pašvaldībai izmantot pirmtiesības uz nekustamo īpašumu, kas ir kļuvis par bezmantinieka mantu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Līgatnes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Vides aizsardzības un reģionālās

attīstības ministrs A.T.Plešs

Kāpostiņš 67026565

Edvins.kapostins@varam.gov.lv